പെരുന്നാള്: റെക്കോഡിട്ട് ഷാര്ജയിലെ പുതിയ കാലിച്ചന്ത ഷാര്ജ: പെരുന്നാള് പ്രമാണിച്ച് ഷാര്ജയിലെ പുതിയ കാലിച്ചന്തയില് റെക്കോഡ് തിരക്ക് അനുഭവപ്പെട്ടതായി ഷാര്ജ സര്ക്കാറിെന്റ നിക്ഷേപ വിഭാഗമായ ഷാര്ജ അസറ്റ് മാനേജ്മെന്റ് കമ്ബനി പറഞ്ഞു. ഉപഭോക്താക്കള്ക്ക് ആധുനിക സൗകര്യങ്ങള് ഒരുക്കിയതിനാല് അറവിനും മറ്റും തടസ്സങ്ങള് നേരിട്ടില്ല. ശുചിത്വം, സുരക്ഷ തുടങ്ങി എല്ലാവിധ കോവിഡ് മാനദണ്ഡങ്ങളും പാലിച്ചാണ് മാര്ക്കറ്റ് പ്രവര്ത്തിക്കുന്നത്.പെരുന്നാളിെന്റ നാലു ദിനങ്ങളില് ആയിരത്തോളം കന്നുകാലികളെയാണ് ബലിയറുത്തതെന്ന് ഷാര്ജ ലൈവ്സ്റ്റോക് മാര്ക്കറ്റ് ഡയറക്ടര് അബ്ദുല്ല ഖല്ഫാന് അല് ഷംസി പറഞ്ഞു. മൃഗഡോക്ടറുടെ മേല്നോട്ടത്തിലാണ് ഇവിടെ കശാപ്പ് നടക്കുന്നത്.അറവുശാലയില് മണിക്കൂറില് 240 കന്നുകാലികളെ കശാപ്പ് ചെയ്യാന് സൗകര്യമുണ്ട്. മണിക്കൂറില് 150 മുതല് 200വരെ ആടുകള്, 20 പശു, 20 ഒട്ടകങ്ങള് എന്നിങ്ങനെയാണ് കണക്ക്. ഒരു കോഴി അറവുശാലയുമുണ്ട്. ദിവസവും രാവിലെ എട്ട് മുതല് വൈകീട്ട് 10വരെ കന്നുകാലികളെ വാങ്ങാനും കശാപ്പ് ചെയ്യാനും മാര്ക്കറ്റ് പൊതുജനങ്ങള്ക്കായി തുറക്കും.